[image: ]	
Plaça de l’Ajuntament, 10 - 08295 Sant Vicenç de Castellet. Tel. 936930611 - Fax 936930610 - www.svc.cat - svcastellet@svc.cat

CONVOCATÒRIA PER A LA CONCESSIÓ DE SUBVENCIONS EN RÈGIM DE CONCURRÈNCIA COMPETITIVA EN EL MARC DE LES BASES REGULADORES ESPECÍFIQUES PER A LA SOL·LICITUD I ATORGAMENT DE SUBVENCIONS PER A LA IGUALTAT D’OPORTUNITATS DE LA INFÀNCIA EN L’ENTORN ESCOLAR DE SANT VICENÇ DE CASTELLET. LÍNIA 1. LLIBRES I MATERIAL ESCOLAR. CURS 2023-2024


Mitjançant Decret d’Alcaldia 2023LLDC000728 de data 26 de maig de 2023 s’ha aprovat la convocatòria per a la sol·licitud i atorgament de subvencions per a la igualtat d’oportunitats de la infància a l’entorn escolar de Sant Vicenç de Castellet. Línia 1. Llibres i material escolar. Curs 2023-2024. Any 2023


Primer. Bases Reguladores

Les bases reguladores van ser aprovades pel Ple de l’Ajuntament en data 30 de març de 2022, i van ser objecte de publicació al Butlletí Oficial de la Província de Barcelona (CVE 202210058882) de data 12/04/2022, així com a l’E-tauler de l’Ajuntament de Sant Vicenç de Castellet i al Diari Oficial de la Generalitat de Catalunya, en data 21/04/2022.
.


Segon. Beneficiaris.

Podran ser beneficiaris els menors empadronats a Sant Vicenç de Castellet, que cursin segon cicle d’educació infantil, primària i educació secundària obligatòria matriculats en un centre educatiu de Sant Vicenç de Castellet sostingut amb fons públics o al centre d’educació especial de referència.

Tercer. Obligacions dels beneficiaris

1. No haver estat beneficiari/a de la mateixa línia de subvencions de suport a la infància, durant el curs escolar de l’any de la convocatòria.
1. En cas de divorci o separació legal dels progenitors, els sol·licitant ha de ser el progenitor que es fa càrrec de la despesa.
1. Complimentar degudament la sol·licitud específica, presentar-la, dins el període establert al Registre de l’Ajuntament, ja sigui presencialment a l’OAC o electrònicament a través de la seu electrònica i adjuntar la documentació requerida en cada una de les línies. 
1. Complir amb els requisits econòmics vigents d’acord amb el Reglament de Prestacions Socials de l’Ajuntament de Sant Vicenç de Castellet, no superant la renda de la unitat familiar el llindar màxim indicat al punt setè.
1. Per la naturalesa de l’ajut i especificitat del col·lectiu, per obtenir la condició de beneficiari no cal acreditar el compliment dels requisits establerts a l’article 13.2 de la Llei 38/2003, de 17 de novembre, General de Subvencions


Quart. Objecte.

L’objecte de les subvencions de la present convocatòria és finançar llibres i/o material escolar corresponents al curs lectiu 2023-2024, per infants que cursin segon cicle d’educació infantil, primària i educació secundària obligatòria, amb l’objectiu de garantir la igualtat d’oportunitats de la infància en l’entorn escolar


Cinquè. Quantia

El pressupost màxim que es destinarà aquest any 2022 serà de 8.000 €, a càrrec de l’aplicació pressupostària número 11 231 480010 Subvencions socials, per la quantia màxima de 10.000€

L’òrgan competent, previ informe motivat de l’òrgan gestor, podrà ampliar el crèdit assignat a la convocatòria si per raons d’interès públic es considera necessari, atenent a la naturalesa dels ajuts a atorgar, sempre i quan existeixi crèdit adequat i suficient a l’aplicació pressupostària. 



Sisè. Termini de presentació de sol·licituds

Tindrà una duració de 10 dies hàbils a comptar des del dia següent a la publicació de la convocatòria al Butlletí Oficial de la Província de Barcelona per part de la BNDS.

Les sol·licituds s’hauran de lliurar al Registre de l’Ajuntament, ja sigui presencialment a l’OAC o telemàticament, acompanyada de tota la documentació necessària indicada al punt nº 6 de la convocatòria.


Setè. Criteris objectius d’atorgament de la subvenció

Les subvencions s’atorgaran a aquells sol·licitants que obtinguin millor valoració un cop aplicats els següents criteris objectius.

Per a la valoració de les sol·licituds presentades, únicament es tindran en compte els següents criteris objectius, aplicats d’acord a la ponderació indicada:

1. VALORACIÓ ECONÒMICA


	Unitat familiar
	Renda màxima mensual 2022

	2 membres 
	1.075,65 €

	3 membres 
	1.290,78 €

	4 membres 
	1.505,91 €

	5 membres
	1.712,04 €

	Sis o més membres
	1.936,17 €




Per valorar les dades econòmiques es tindrà en compte el nivell de renda del 2022 o, si la situació actual és diferent i ha canviat, els ingressos dels últims tres mesos anteriors a la convocatòria.

D’acord amb les dades obtingudes la situació econòmica es valorarà de la següent manera:

	Tram d’ingressos
	Punts

	Ingressos inferiors al 33,3% del màxim
	7

	Ingressos entre el 33, 4 i el 66,6%
	5

	Ingressos entre el 66,7 i el 100%
	3




1. VALORACIÓ SOCIAL

	Per infant en acolliment
	1 punt

	Per família monoparental
	1 punt

	Per família nombrosa
	1 punt

	Per disminució de qualsevol membre de la unitat familiar
	1 punt

	Menors amb valoració de risc greu d’exclusió social (valoració des de Serveis Socials)
	1 punt

	Famílies amb pla d’Intervenció de Serveis Socials
	1 punt




Només es valorarà la part social quan es compleixen els criteris econòmics i, la puntuació màxima, serà de 3 punts.

1. BAREM I QUANTIA MÀXIMA DELS AJUTS

	De 3 a 5 punts
	AJUT DEL TIPUS C: 40 €

	De 5 a 7,5 punts
	AJUT DEL TIPUS B: 50 €

	De 7,5 a 10 punts
	AJUT DEL TIPUS A: 80 €





Vuitè. Procediment de concessió

El procediment de concessió de les subvencions objecte d’aquesta convocatòria serà el de concurrència competitiva.
 
Novè. Notificació de l’atorgament de subvencions

Un cop acordada la concessió de les subvencions, aquestes seran notificades als interessats en un termini màxim de 10 dies des de la data d’aprovació de la resolució, mitjançant anunci en el tauler d’anuncis de l’Ajuntament i en la web municipal,  d’acord amb allò previst a l’article 40 de la Llei 39/2015, d’1 d’octubre, de Procediment Administratiu Comú de les Administracions Públiques. 

